จับตาเหตุการณ์สำคัญของตลาดการเงินโลก อิตาลีลงประชามติวันอาทิตย์นี้ - FINNOMENA
ชาวอิตาลีจะออกมาใช้สิทธิลงประชามติว่าจะเห็นชอบต่อการแก้ไขรัฐธรรมนูญหรือไม่ ซึ่งถือว่าเป็นวันสำคัญไม่แพ้ Brexit หรือ การเลือกตั้งสหรัฐฯ เลย เพราะตลาดการเงินทั่วโลกจะสั่นสะเทือน เนื่องจากอิตาลีเป็นประเทศที่มีขนาดเศรษฐกิจใหญ่ที่สุดเป็นอันดับ 3 ในยูโรโซน และเป็นประเทศที่มีหนี้สินสูงที่สุดเป็นอันดับ 2 ในยูโรโซน
6 ธ.ค. 2559

วันอาทิตย์ที่ 4 ธ.ค. ชาวอิตาลีจะออกมาใช้สิทธิลงประชามติว่าจะเห็นชอบต่อการแก้ไขรัฐธรรมนูญหรือไม่ ซึ่งถือว่าเป็นวันสำคัญไม่แพ้ Brexit หรือ การเลือกตั้งสหรัฐฯ เลย เพราะตลาดการเงินทั่วโลกจะสั่นสะเทือน
เนื่องจากอิตาลีเป็นประเทศที่มีขนาดเศรษฐกิจใหญ่ที่สุดเป็นอันดับ 3 ในยูโรโซน และเป็นประเทศที่มีหนี้สินสูงที่สุดเป็นอันดับ 2 ในยูโรโซน  
ผลประชามติอาจเป็นจุดเปลี่ยนที่สำคัญทางการเมือง เนื่องจากนาย Renzi ได้ประกาศว่าจะลาออกจากตำแหน่งหากประชามติไม่ผ่านความเห็นชอบจากประชาชน ซึ่งอาจเป็นการเปิดโอกาสให้พรรค Five Star Movement (M5S) ที่มีนโยบายต่อต้านสหภาพยุโรปชนะการเลือกตั้งและได้เป็นแกนนำในการจัดตั้งรัฐบาลต่อไป
โพลสำรวจของสำนักโพลทุกแห่ง รายงานว่า ชาวอิตาลีจะออกมาลงประชามติไม่เห็นด้วยกับการปฏิรูปรัฐธรรมนูญในครั้งนี้
ความไม่แน่นอนทางการเมืองได้สะท้อนให้เห็นในตลาดการเงินของอิตาลีแล้ว ส่งผลให้หุ้นกลุ่มธนาคารร่วงลงอย่างหนัก จากความกังวลเกี่ยวกับผลการลงประชามติในวันอาทิตย์ที่จะถึงนี้
ธนาคารดอยซ์แบงก์คาดการณ์ว่า หุ้นกลุ่มธนาคารของอิตาลีจะทรุดตัวลง 6% ในต้นปีหน้า หากชาวอิตาลีส่วนใหญ่โหวต “NO” ในการลงประชามติครั้งนี้
นักวิเคราะห์เตือนว่า ผลกระทบจากการโหวต “NO” จะสร้างแรงกระเพื่อมที่รุนแรงต่อยุโรปในวงกว้าง โดยอาจทำให้ยูโรโซนต้องล่มสลายในที่สุด
  ที่มา : http://www.ryt9.com/s/iq41/2560805
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: